b'\n_START_ARTICLE_\nBu\xc4\x8dka na Broadwayu\n_START_PARAGRAPH_\nBu\xc4\x8dka na Broadwayu je dramska igra, ki spada med realisti\xc4\x8dno avanturisti\xc4\x8dno prozo. Napisal jo je ljubljanski pisatelj, pesnik, novinar, urednik in esejist  Milan Dekleva._NEWLINE_Iz\xc5\xa1la je leta 1993 v zbirki Zapik._NEWLINE_Delo je postalo tudi otro\xc5\xa1ki muzikal, ki je bil v preteklih letih uprizarjan v gledali\xc5\xa1\xc4\x8dih.\n_START_SECTION_\nUvod\n_START_PARAGRAPH_\nZgodba govori o najstnici Bu\xc4\x8dki in njenemu prijatelju Bo\xc5\xa1ku, ki se odpravita na Broadway, da bi si ogledala predstavo Totalka od\xc5\xa1tekan dan, v kateri nastopa Karamela Medenova. Sre\xc4\x8data Indijanca Mokro koleno, kasneje pa \xc5\xa1e Italijana Amadea in Angelina, ki ju skupaj z njunim prijateljem ugrabita. Zgodba se zaplete, ko nastopi zvezda Karamela Medenova, ki je najbolj slavna oseba v Broadwayu. Vsi so presene\xc4\x8deni, ko vidijo, da sta tudi njo ugrabila Italijana in da so vsi trije v isti godlji. Dejanja se ves \xc4\x8das zapletajo, zgodba za sre\xc4\x8den konec potrebuje akcijo. Na koncu se izka\xc5\xbee, da Amadeo in Angelino nista slabi osebi, kljub temu da sta mafijca. Dejanja se razpletejo, konec je sre\xc4\x8den. Vsi skupaj pa se udele\xc5\xbeijo Karameline predstave.\n_START_SECTION_\nGlavne osebe\n_START_PARAGRAPH_\nGlavno osebo predstavlja Bu\xc4\x8dka, ki skupaj s svojim prijateljem Bo\xc5\xa1kom odide na Broadway. Kasneje se jima pridru\xc5\xbei \xc5\xa1e Indijanec Mokro koleno. Pomembni vlogi odigrata Italijana Amadeo in Angelino, ki sta v resnici policaja. Proti koncu zgodbe nastopajo \xc5\xa1e Indijanec Vla\xc5\xbeni komol\xc4\x8dek, njegov o\xc4\x8de, zvezda Broadwaya Karamela Medenova in Supergirl, ki ima vlogo re\xc5\xa1iteljice.\n_START_SECTION_\nKnji\xc5\xbeevni prostor in \xc4\x8das\n_START_PARAGRAPH_\nKnji\xc5\xbeevni prostor je zelo razgiban, saj se odvija na razli\xc4\x8dnih mestih. Ugrabitelj namre\xc4\x8d ne skriva \xc5\xbertev vedno na istem mestu. Vse se dogaja v New Yorku, kamor se odpravita Bu\xc4\x8dka in njen prijatelj Bo\xc5\xa1ko. Dogajalni \xc4\x8das pa je 20. stoletje.\n_START_SECTION_\nJezik\n_START_PARAGRAPH_\nMilan Dekleva je z besedami dolo\xc4\x8dil karakter junakov. Tako dobimo predstavo o osebah, ki nastopajo. Govor Italijanov Amadea in Angelina je zapisal s primorskim nare\xc4\x8djem, uporabljal je tudi italijanske izraze kot so \xc2\xbbbambino\xc2\xab, \xc2\xbbbjondina\xc2\xab, \xe2\x80\xa6 Ko nastopa glavna junakinja Bu\xc4\x8dka in njen prijatelj Bo\xc5\xa1ko, uporablja slengovske izraze. Osebam dolo\xc4\x8di karakter, na podlagi tega pa je temu primeren tudi njihov jezik.\n_START_SECTION_\nMotiv ugrabitve\n_START_PARAGRAPH_\nUgrabitev, ki se zgodi, ni resni\xc4\x8dna, pa vendar pisatelj opisuje dogodke, ki so v realnem svetu mogo\xc4\x8di. S tem \xc5\xbeeli opozoriti otroke pred resni\xc4\x8dnostjo, ki je v\xc4\x8dasih lahko kruta, hkrati pa star\xc5\xa1em \xc5\xbeeli povedati, kako pomembno je, da svoje otroke seznanijo z zunanjim svetom. Pustolov\xc5\xa1\xc4\x8dina Bu\xc4\x8dke in prijateljev ni na\xc4\x8drtovana, zaradi spleta okoli\xc5\xa1\xc4\x8din se znajdejo v sredi\xc5\xa1\xc4\x8du pozornosti. Motiv je torej da odrasli antijunak ugrabi otroka junaka. Le ta pa se s pomo\xc4\x8djo dobrih ljudi re\xc5\xa1i._NEWLINE_V zgodbi so ugrabljeni \xc5\xa1tirje; Bu\xc4\x8dka in njena prijatelja Bo\xc5\xa1ko in Mokro koleno, v sobi, kamor jih zaprejo pa sre\xc4\x8dajo \xc5\xa1e zvezdo Karamelo Medenovo. Kot re\xc5\xa1iteljica nastopi Supergirl. Ugrabitelja \xc5\xbeelita v zameno za \xc5\xbertve dobiti denar, kar pa se jima ne posre\xc4\x8di, saj se otroci prej re\xc5\xa1ijo.\n_START_SECTION_\nInterpretacija\n_START_PARAGRAPH_\nBu\xc4\x8dka in njena prijatelja imajo kot glavne osebe v realisti\xc4\x8dno avanturisti\xc4\x8dni zgodbi pozitivne lastnosti za razliko od ugrabiteljev, ki jim pisatelj pripi\xc5\xa1e slabe lastnosti (ugrabita otroke, ves \xc4\x8das se pretepata, preklinjata, ...). Dekleva prika\xc5\xbee otrokovo nedol\xc5\xbenost, ko le-ta vstopi v neznan svet. Re\xc5\xa1iteljico Supergirl (predvidevamo lahko, da pisatelj ime izpelje iz slavnega lika\xc2\xa0\xc2\xbbSupermana\xc2\xab), prika\xc5\xbee kot nerodno \xc5\xbeensko, ki si pripisuje nadnaravne sposobnosti. S tem najbr\xc5\xbe \xc5\xbeeli pokazati, da se morajo v te\xc5\xbeavah znajti sami in da te nadnaravni junaki ne obstajajo v realnem svetu. Ugrabitelja Amadeo in Angelino sta prikazana kot nerodni a kljub vsemu dobrosr\xc4\x8dni osebi. Ves \xc4\x8das se pretepata, preklinjata, na svoje delo pa nista ravno osredoto\xc4\x8dena. Na koncu otroke izpustita in se celo spoprijateljijo. Odpustijo jima slaba dejanja, skupaj odidejo na predstavo Karamele Medenove. Torej, pravici je zado\xc5\xa1\xc4\x8deno, razplet pa je sre\xc4\x8den za vse like.'